একটি জাতি – ধরে নিচ্ছি জিনগত ইতিহাস মেনে নিয়ে এই উপমহাদেশের মানুষ নিজেদের ভাই ভাবতে পারেন – কি বেঁচে থাকার জন্য ঘৃণাকে আশ্রয় করবে না যুক্তিনির্ভর বিজ্ঞানকে সেটা নির্ধারন করতে হবে তাদেরকেই। আজকে ২৫ শে মে – কবি কাজী নজরুলের জন্মদিন। তাঁর স্মৃতিতে হয়তো অনেক উৎসব হচ্ছে, পালিত হচ্ছে সাংষ্কৃতিক অনুষ্ঠান। কিন্তু তার আগে যে কবির দিয়ে যাওয়া আদর্শের পালন অনেক জরুরী – সেটা কি আমরা মনে করি না? সাহিত্যকীর্তির দিক থেকে অমরতা লাভ করার আগেও, যে সাম্যের বীজ বপন করে গেছে তাঁর আদর্শ, আমার তো মনে হয় সেই আদর্শের জন্মলগ্নই আমাদের পালন করা উচিত, শুধু নামে নয় – কাজেও।